Morgunbollinn - „Hvað ef“ skemmtifræðsla
2026-05-07 10:00 - 11:00 UTC
HlustaVerið velkomin í Morgunbollann 7. maí kl. 10:00-11:00 í Mannréttindahúsinu.
Gunnar Sigurðsson og Guðmundur Ingi Thorvaldson koma ásamt Kristni Óla (Króla), Davíð Þór og Helgu Salvör til að kynna verkefnið „Hvað ef“ skemmtifræðsla.
„Hvað ef“ er skemmtifræðsla sem gekk í 10 ár og var sýnd fyrir um 45.000 ungmenni á aldrinum 13–16 ára. Verkefnið fjallar um þær áskoranir sem ungmenni standa frammi fyrir og leggur áherslu á mikilvægi þess að taka skynsamlegar ákvarðanir og fresta því að hefja hvers konar fíknihegðun.
Ekkert sambærilegt verkefni hefur verið í gangi síðustu 10 ár. Í tilefni af 50 ára afmæli SÁÁ var leitað til Guðmundar og Gunnars um að endurvekja verkefnið.
Nýr leikhópur hefur nú verið valinn og undirbúningur hafinn. Hluti af þeirri vinnu felst í því að afla upplýsinga um stöðu og veruleika ungmenna í dag.
Stefnt er að frumsýningu verkefnisins í janúar 2027.
Það er mikilvægt fyrir verkefnið að byggja upp sterk tengsl við fagfélög, samtök og stofnanir sem starfa að málefnum ungmenna og er heimsókn í Mannréttindahúsið mikilvægur liður í þeirri vinnu.
Hlökkum til að sjá ykkur!

Fræðsluröð ÖBÍ - Jákvæð vinnustaðamenning og fagleg samskipti
2026-05-07 13:00 - 15:00
HlustaJákvæð vinnustaðamenning og fagleg samskipti
Tveggja klukkustunda námskeið verður haldið fimmtudaginn 7. maí kl. 13:00-15:00 í Mannréttindahúsinu, Sigtúni 42 þar sem sjónum verður beint að því hvernig byggja má upp jákvæða vinnustaðamenningu og efla fagleg samskipti í daglegu starfi.
Námskeiðið er ætlað starfsfólki aðildarfélaga ÖBÍ sem vill styrkja eigin færni í samskiptum og leggja sitt af mörkum til betra starfsumhverfis.
Markmið námskeiðsins
Að auka meðvitund um mikilvægi góðrar vinnustaðamenningar og faglegra samskipta, sem og hlutverk hvers og eins í að skapa jákvætt og uppbyggilegt starfsumhverfi.
Efnistök

Jákvæð vinnustaðamenning
Fagleg hegðun á vinnustað
Samskiptastílar og áhrif þeirra
Leiðir til að styrkja faglega hegðun
Endurgjöf og viðbrögð við krefjandi samskiptum

Leiðbeinendur koma frá AUKA – mannauði og stjórnendaráðgjöf, sem er fyrirtæki á sviði mannauðsstjórnunar í eigu Guðrúnar Jóhönnu Guðmundsdóttur og Hildar Halldórsdóttur. Þær búa yfir áralangri reynslu og sérþekkingu á mannauðsmálum.
Nauðsynleg er að skrá þátttöku HÉR í gegn um skráningarform: Jákvæð vinnustaðamenning og fagleg samskipti – ÖBI og vinsamlegast takið fram ef óskað er eftir táknmáls- eða rittúlkun.
ÖBÍ ber allan kostnað af námskeiðshaldinu.
Nánari upplýsingar má finna á www.auki.is.

EDF aðalfundur
2026-05-09 08:00 - 2026-05-10 17:00
HlustaEDF (European Disability Forum) er samstarfsvettvangur heildarsamtaka fatlaðs fólks í Evrópusambandslöndunum.
Aðalfundur EDF 2026 verður haldinn 9. til 10. maí næstkomandi.

Sunnudagur fyrir sálina - Valerie Fritz flytur einleiksverk fyrir selló
2026-05-10 11:00 - 11:30
HlustaSunnudagur fyrir sálina
Valerie Fritz flytur einleiksverk fyrir selló.
10. maí kl. 11:00-11:30
Austurríski sellóleikarinn Valerie Fritz flytur undurfalleg einleiksverk fyrir selló í sal Mannréttindahússins í Sigtúni. Tónleikarnir eru um 30 mínútna langir, aðgangur er ókeypis og öll hjartanlega velkomin á meðan húsrúm leyfir.
Johann Sebastian Bach (1685 – 1750)
Þættir úr einleikssvítu númer 2 fyrir selló
Benjamin Britten (1913 – 1976)
Úr Sólósvítu númer 3
George Crumb (1929 – 2022)
Úr Sónötu fyrir einleiksselló
Matthias Barolomey (f. 1985)
Fernambuk
Frítt inn – tryggðu þér pláss með að skrá þig hér! – Sunnudagur fyrir sálina – tónleikar með Valerie Fritz – ÖBI
Í samstarfi við Hörpu og ECHO RISING STARS
—
Sellóleikarinn og tónlistarkonan Valerie Fritz er 29 ára gömul, fædd í Tyrol í Austurríki árið 1997. Hún nam sellóleik í Salzburg og á nú þegar að baki farsælan feril sem einleikari og túlkandi kammertónlistar. Hún hefur vakið athygli fyrir einkar frjótt og persónulegt verkefnaval og framúrskarandi sellóleik en hún hefur lagt mikla rækt við flutning nýrrar tónlistar og starfað náið með tónskáldum samtímans.
Valerie Fritz var í hópi ungs tónlistarfólks sem ECHO, samtök evrópskra tónlistarhúsa – völdu til að koma fram á tónleikum víðs vegar um álfuna veturinn 2025 – 2026. Verkefnið gengur undir heitinu ECHO Rising Stars.
Eftirfarandi tónlistarhús tilnefndu Valerie: Elbphilharmonie í Hamborg, Bozar í Brussel, Casa da Música í Porto, Kölner Philharmonie í Köln, Konzerthaus Dortmund og Musikverein Wien í Vínarborg.

Stjórnarfundur ÖBÍ
2026-05-11 00:00
HlustaStjórn ÖBÍ réttindasamtaka kemur saman til fundar í Mannréttindahúsinu 11. júní.

Opið stuðningskvöld Tilveru
2026-05-11 20:00 - 21:30
HlustaMánaðarlegt stuðningskvöld Tilveru – mánudaginn 11. maí

Að þessu sinni verður spjallið opið fyrir alla sem eiga eða hafa átt við frjósemisvanda að stríða. Við vitum að slíkar áskoranir geta verið bæði krefjandi og einangrandi, og því skiptir miklu máli að hitta fólk sem skilur og getur hlustað af skilningi.

Stuðningsspjöll Tilveru eru vettvangur þar sem hægt er að deila reynslu, fá ráð og finna samstöðu. Ef þú hefur velt fyrir þér hvernig slíkar samverur geta stutt þig á þinni vegferð, þá er þetta kvöld kjörið tækifæri til að kynnast því í öruggu og hlýju umhverfi.
Við hittumst kl. 20:00 í húsakynnum ÖBÍ, Sigtúni 42, og eigum saman notalega kvöldstund.
Trúnaður ríkir á öllum viðburðum félagsins.Hlökkum til að sjá sem flesta.
Frekari upplýsingar hér!

Aðalfundur Brynju
2026-05-12 15:00
HlustaAðalfundur Brynju leigufélags verður haldinn þann 12. maí klukkan 15:00 í húsnæði félagsins að Hátúni 10c.

Bætt aðgengi - betri upplifun - Global Accessibility Awareness Day
2026-05-21 10:00 - 11:00
Hlusta

Ferðamálastofa býður ferðaþjónustuaðilum og öðrum hagaðilum til viðburðar í tilefni af Global Accessibility Awareness Day, fimmtudaginn 21. maí n.k. frá kl. 10:00 – 11:00.
Viðburðurinn fer fram á Teams og verður í beinu streymi en nauðsynlegt að skrá sig.
Aðgengismál frá tveimur ólíkum sjónarhornum
Á viðburðinum fá þátttakendur innsýn í aðgengismál frá tveimur ólíkum en afar mikilvægum sjónarhornum — annars vegar frá notandanum sjálfum og hins vegar frá ferðaþjónustuaðila.
Aðalfyrirlesari er Shane Hryhorec, ástralskur áhrifavaldur, frumkvöðull og öflugur talsmaður bætts aðgengis. Shane hefur helgað líf sitt því að ryðja hindrunum úr vegi og bæta aðgengi. Í erindinu mun hann deila reynslu sinni af ferðalögum um heiminn sem hjólastólanotandi; hvað virkar vel, hvað mætti gera betur og hvað skiptir raunverulega máli þegar kemur að aðgengi í ferðaþjónustu.
Shane er einnig stofnandi Push Mobility, fyrirtækis sem þróar og framleiðir hjálpartæki fyrir fólk með fötlun.
Í gegnum verkefnið Wheel Around the World og samfélagsmiðla hefur Shane náð til milljóna áhorfenda, þar sem hann varpar ljósi á bæði áskoranir og tækifæri í ferðalögum fatlaðs fólks á einlægan og lifandi hátt.
Þá mun Vilborg Ásta Árnadóttir, markaðs- og upplifunarstjóri, hjá Sky Lagoon segja frá því hvernig hugað hefur verið að góðu aðgengi fyrir fatlaða í einu vinsælasta baðlóni landsins. Hún fjallar um hvernig markvisst hefur verið unnið að því að hanna upplifun sem tekur mið af fjölbreyttum þörfum gesta, ásamt áskorunum og tækifærum.
Fundarstjóri verður Arnar Már Ólafsson, ferðamálastjóri.
Hvatning til fyrirtækja að huga að góðu aðgengi
Viðburðurinn er hluti af átaki Ferðamálastofu til að hvetja fyrirtæki til að huga að góðu aðgengi í íslenskri ferðaþjónustu. Með okkur í samstarfi eru lykilaðilar á sviðinu; Sjálfsbjörg, ÖBÍ og Húsnæðis- og mannvirkjastofnun.
Markmið viðburðarins er að veita innsýn, kveikja umræðu og styðja ferðaþjónustuaðila í að taka raunhæf skref í átt að bættu aðgengi.
Við hvetjum alla sem starfa í ferðaþjónustu – eða hafa áhuga á að bæta aðgengi fyrir alla – til að skrá sig á viðburðinn.

Mannréttindamorgunn – Samráðsfundur vegna allsherjarúttektar SÞ
2026-05-21 10:00 - 11:30
HlustaFélag Sameinuðu þjóðanna og Mannréttindahúsið bjóða frjálsum félagasamtökum að bera saman bækur sínar fyrir allsherjarúttekt (UPR) Sameinuðu þjóðanna á stöðu mannréttinda á Íslandi. Fundurinn fer fram í Mannréttindahúsinu, Sigtúni 42, 21. maí frá 10.00 til 11.30.
Í byrjun fundar verður farið í örstuttu máli yfir helstu atriði allsherjarúttektarinnar, m.a. mikilvægar dagssetningar sem gott er að hafa í huga. Að því loknu er gólfið opið og eru fulltrúar þeirra samtaka hyggjast skrifa skuggaskýrslu hvattir til þess að deila helstu áherslumálum sínum með gestum í örstuttu máli. Ekki er ætlast til þess að stuðst verði við glærur en það er hægt ef þess er óskað. Athugið að ungmennaráðum félaganna er sérstaklega boðið að mæta og taka þátt í umræðum eftir kynningar. Vinsamlegast áframsendið boðið og hvetjið ykkar ungmennaráð/félög að mæta.

Vinnustofa Barna- og fjölskyldustofu
2026-05-28 12:30 - 15:00
HlustaFarsældarlögin og börn með greiningar, langvinna sjúkdóma og/eða fatlanir. Áskoranir og tækifæri.
Barna- og fjölskyldustofa, í samvinnu við ÖBÍ og önnur hagsmunasamtök, bjóða til vinnustofu fimmtudaginn 28. maí, frá 12:30-15:00.
Markmið vinnustofunnar er að eiga samtal um farsældarlögin, varpa ljósi á upplifun foreldra barna með langvarandi stuðningsþarfir af innleiðingu laganna og greina áskoranir og tækifæri.
Vinnustofan verður haldin í Herkastalanum, Suðurlandsbraut 72.
Skráning á vinnustofu BOFS og ÖBÍ 28.05.2026
Nauðsynlegt er að skrá sig í gegn um skráningarform HÉR.

Stjórnarfundur ÖBÍ
2026-05-28 16:00 - 18:30
HlustaFundur stjórnar ÖBÍ réttindasamtaka.

Listahátíð í Reykjavík
2026-05-30 - 2026-06-14
HlustaListahátíð í Reykjavík verður haldin haldin frá 30. maí til 14. júní 2026.
» Dagskrá | Listahátíð í Reykjavík
Listahátíð í Reykjavík leggur ríka áherslu á aðgengi og hefur unnið markvisst með aðgengishópi ÖBÍ að því að bæta upplifun og þátttöku allra gesta á hátíðinni.
Á Listahátíð í Reykjavík í ár verða kynntar nýjar lausnir í túlkun og textun sem miða að því að auka aðgengi að fjölbreyttri dagskrá hátíðarinnar enn frekar. Einnig verður hægt að nálgast raunsannar aðgengislýsingar um hvern viðburð og kynna sér dagskrána á auðlesnu máli.
Nokkrir valdir viðburðir verða táknmálstúlkaðir og í fyrsta sinn verður einnig hægt að óska eftir táknmálstúlki á viðburði í gegnum Hröð hönd. Leitast verður við að verða við þeim óskum eftir fremsta megni.
Þá verður í fyrsta sinn boðið upp á rauntímatextun á viðburðum þar sem talað mál er í fyrirrúmi. Verkefnið er unnið í samstarfi við tæknifyrirtækið Tiro, sem sérhæfir sig í sjálfvirkri talgreiningu fyrir íslenskt talmál. Lausnin umbreytir töluðu máli í ritaðan texta í rauntíma og verður í notkun á völdum viðburðum hátíðarinnar.
Gestir geta nálgast textunina í eigin síma með því að skanna QR-kóða sem verða aðgengilegir á öllum textuðum viðburðum.

Vormarkaður hjá Ási styrktarfélagi
2026-06-04 13:00 - 15:30
HlustaÁs styrktarfélag heldur vormarkað þar sem verður hægt að skoða og kaupa fallega vöru ásamt glænýju grænmeti beint úr gróðurhúsinu þeirra.

Aðalfundur Hringsjár
2026-06-08 14:00
HlustaAðalfundur Hringsjár náms- og starfsendurhæfingar verður haldinn 8. júní næstkomandi klukkan 14:00 í húsnæði Hringsjár, Hátúni 10d.

Samfélag, listir & líðan
2026-06-09 13:00 - 17:00
HlustaNemendur í meistaranámi í Listum og velferð við Listaháskóla Íslands eru breiður hópur fagfólks sem hefur áhuga á að þróa leiðir til að nýta listir í þágu félags- og heilsueflingar ásamt því að auka aðgengi og þátttöku ólíkra hópa í listtengdum verkefnum og viðburðum.
Á dagskrá verða meðal annars örverk, kynningar á listrannsóknum og tilraunir.
Fagfólk sem starfar að velferðarmálum er sérstaklega hvatt til að mæta.
Nánari lýsing á viðburði:
Hvað ef listin byði sig fram?
Meistaranám í listum og velferð umbreytist í stjórnmálaafl þar sem listin býður fram hlýju, traust, virðingu, aðgengi, samkennd og sköpunargleði sem stefnumál fyrir mýkra samfélag.
Frá kl.13.00-17.00 geta gestir:
Kynnt sér stefnuskrá Listaflokksins, horft á kosningavídeó
Búið til kröfuspjöld
Tekið þátt í að móta stefnuskrá flokksins
Sett hugmyndir í kjörkassa
Tekið þátt í skapandi verkefnum og leikjum sem auka tengsl og opna samtal.
Við spyrjum:
Hvað gerir list og sköpun fyrir þig og hvað gæti hún gert ef hún fengi meira pláss í samfélaginu?
Hvernig geta listir haft áhrif á líðan og heilsu fólks?
Uppákomur:
13:20 – Opinn danstími með Seiglunni
14:00 – Söngur og tónlist
14:30 – Kynningar á útskriftarverkefnum nemenda úr MA, Listum og velferð.
15:15 – Fíflalæti – Áhrif alvörulausra leikja á fullorðið fólk. Stýrt af Alexíu Björg
16:00 – Pallborð – Hvaða erindi eiga listir í velferðarkerfinu?
Stýrt af Ástbjörgu Rut Jónsdóttur.
Í pallborði:
Kolbrún Dögg Kristjánsdóttir, sviðshöfundur og fötlunarlistakona með næstum 5 háskólagráður. Elín Ebba Ásmundsdóttir, framkvæmdastjóri Hlutverkaseturs.
Regn Sólmundur Evu, myndlistarkvár.
Kristín Valsdóttir, prófessor við listkennsludeild LHÍ og fagstjóri MA í Listum og velferð.
Hjördís Anna Haraldsdóttir, baráttu- og fjöllistakona.

Í Sunnusal verða þátttökuverkefni og æfingar sem snúa að tengingu, nærveru, skynjun og slökun á milli klukkan 13 og 16..
Pallborð verður táknmálstúlkað.

Fjölskyldufjör / Family Fun
2026-06-15 11:30 - 13:00, 2026-06-22 11:30 - 13:00, 2026-06-29 11:30 - 13:00, 2026-07-06 11:30 - 13:00, 2026-07-13 11:30 - 13:00, 2026-07-20 11:30 - 13:00, 2026-07-27 11:30 - 13:00, 2026-08-03 11:30 - 13:00 and 2 more dates
HlustaEAPN á Íslandi og TINNA- Virknihús bjóða upp á Fjölskyldufjör,
samveru með börnum í sumar. Boðið er upp á brauð og drykki áður
en haldið er af stað með strætó á áfangastaði. Engin skráning og
kostar ekkert. Mæting í Fjölskyldumiðstöðina í Gerðubergi 3-5 kl. 11:30 alla mánudaga. Dagskrá hefst 15. júní til og með 17. ágúst.
EAPN Iceland and TINNA- Virknihús, offers family fun with children this summer. We offer bread and drinks before we take the bus to weekly destinations. No registration and free of charge.
Attendance in the Family center in Gerðuberg 3-5 every Monday at 11:30 am from 15 of June until 17 of August.
15. júní – Kjarvalsstaðir & Klambratún park
22. júní – Sjóminjasafnið/Reykjavík Maritime Museum
29. júní – Tower of Hallgrímskirkja & Museum of Einar Jónsson
7. júlí – Elliðaárstöð/Elliðaár Station
13 júlí – Árbæjarsafn- Árbær Open Air Museum
20. júlí – Sumarhátíð í Gerðubergi/ Summerfestival in Gerðuberg
27. júlí – Perlan
10. ágúst – Fjölskyldu- og húsdýragarðurinn/ Family park and Zoo
17. ágúst – Hvalasafnið /Whale museum

Vinnustofa: Heimili og að tilheyra
2026-06-15 15:00 - 17:00
Hlustaукраїнська
Театральна майстерня: „Дім та Належність“ Кожен з нас має свою історію, своє розуміння, що таке дім та де він. За допомогою театральної імпровізації учасники отримують особливий досвід роботи з власними історіями під веденням театральної режисерки. Разом ми зазирнемо в спільне минуле, поділимось особистими історіями та створимо з них щось автентичне та особливе. Під час майстерні ми зосередимося на різних формах оповідання – роботі з реальними історіями, існуючими текстами, чи розробці власного унікального методу дослідження концепції дому. Для цього пропонуємо принести предмет, який нагадує вам про вашу родину або відображає місце, де ви народилися. Можна також принести приклади художніх текстів, над якими ви зараз працюєте, або хотіли б дослідити далі.
Анастасія Торос — театральна режисерка, художниця та докторська дослідниця в університеті Лафборо, Англія. Анастасія спеціалізується на створенні нових форм театральних постановок та сучасною драматургією. Нещодавно вона поставила перформанси «Refuse» Люсі Макілгорм на Единбурзькому фестивалі Fringe та «Save the Light» Поліни Положенцевої у Baron’s Court Theatre у Лондоні. У вересні 2024 року Анастасія взяла участь у панельній сесії «Умови солідарності: підтримка українських біженців, обговорення гідності» на конференції IRiS разом з докторкою Іриною Кузнецовою та докторкою Елізабет Мавруді. Анастасія також представила доповідь: «Практики прикладного театру у вирішенні конфліктів» на Міжнародній конференції університету Лафборо (LUNN). Раніше Анастасія працювала над запровадженням прикладного театру як предмету в освітній програмі у Львові (2019-2022).
місце і час: Sigtún 42, 105 Reykjavík, 15. червень, з 15:00 до 17:00.
Для людей з України віком від 16 років.
Вхід вільний, місце для 15 осіб.
Реєстрація: Heimili og að tilheyra

ÍSLENSKA
UM VINNUSTOFU:
Heimili og að tilheyra er leiklistarvinnustofa (þar sem fólk þarf ekki að hafa reynslu af því að leika) leidd af Anastazie Toros sem kannar og tengir minningar, heimili og umhverfi í gegnum frásagnir, leikspuna og líkamlega tjáningu. Með skapandi æfingum vinna þátttakendur með persónulegar sögur og tengja við þemu á borð við að tilheyra, seiglu og ábyrgð.
LEIÐBEINANDI:
Anastazie Toros er úkraínsk-tékkneskur myndlistarmaður og leikstjóri.
Hún vinnur að doktorsrannsókn á mótum frásagnarlistar, fólksflutninga og átaka við Loughborough-háskóla í Bretlandi.
STAÐUR & STUND:
Mannréttindahúsið, Sigtún 42, 15. júní kl. 15:00-17:00.
Fyrir fólk frá Úkraínu á aldrinum 16+.
Frítt inn, pláss fyrir 15 manns.
Skráning: Heimili og að tilheyra – ÖBI

ENGLISH
THE WORKSHOP:
Theatre Workshop for Non-Actors: Home and Belonging, this workshop is designed for anyone interested in exploring the concept of home and belonging, regardless of previous acting experience. Through theatrical improvisation, participants will gain a unique experience working with their own stories under the guidance of a theatre director. Together, we will look into our shared past, share personal stories, and create something authentic from them. During the workshop, we will focus on different forms of storytelling — working with real stories, existing texts, or developing our own unique method of exploring the concept of home.
THE DIRECTOR:
Anastazie Toros is a Ukrainian-Czech visual artist and theatre director with a transcultural perspective shaped by sustained practice in the UK and the Czech Republic. She is currently completing her research-led work at the intersection of storytelling, migration and conflict as part of her PhD in Applied Theatre at Loughborough University, UK. Her recent directing credits include Polozhenceva’s ‘A Fan of War’ at Baron’s Court Theatre in London and McIlgorm’s ‘Refuse’ at Assembly at the Edinburgh Festival Fringe.
TIME & PLACE:
Sigtún 42, 15. June at 15:00-17:00.
Suitable for Ukrainians 16+ in age.
Free to sign up, 15 seats available.
Sign up: Heimili og að tilheyra – ÖBI

Kvenréttindadagurinn á Hallveigarstöðum
2026-06-19 16:00 - 19:30
HlustaKvenréttindafélag Íslands fagnar útgáfu 75. árgangs ársrits Kvenréttindafélagsins, 19. júní. Þema blaðsins í ár er bakslagið og ritstjóri er Svandís Svavarsdóttir. Blaðið verður hægt að skoða á staðnum, sjóðheitt úr prentvélunum og boðið verður upp á léttar veitingar.

Útgáfuhófið verður haldið kl. 18:00 að Hallveigarstöðum en fyrr um daginn þann 19. júní verður ný lyfta hússins opnuð, þannig að fullt aðgengi er fyrir öll.

Sumarlokun 20. júlí – 4. ágúst
2026-07-20 00:00 - 2026-08-04 00:00
HlustaSkrifstofur ÖBÍ verða lokaðar frá 20. júlí til 4. ágúst vegna sumarfrís.

Gleðigangan 2026
2026-08-08 14:00
HlustaGakktu með ÖBÍ réttindasamtökum í Gleðigöngu Hinsegin daga laugardaginn 8. ágúst!
Gangan fer af stað frá Hallgrímskirkju stundvíslega kl. 14:00. Gengið er þaðan eftir Skólavörðustíg, Bankastræti, Lækjargötu og Fríkirkjuvegi. Gangan endar við gatnamót Fríkirkjuvegar og Skothúsvegar, en atriði halda áfram inn Sóleyjargötu og þaðan inn í Hljómskálagarðinn þar sem útitónleikar taka við.
